《题评石径》
清代·梁国治

云关秘西轩，浏浏岩壑声。林篁碧天端，风佩摇秋清。

俯仰瞻嵯峨，石气互阴晴。窈窕一何深，得无怡我情？

幽人想元迹，流览众妙呈。一径入云去，高下谁当名？

作者简介：（1723—1786）清浙江会稽人，字阶平，号瑶峰，一号丰山。乾隆十三年进士第一，授修撰，官至东阁大学士，兼户部尚书。性好学爱才，治事敬慎缜密。卒谥文定。有《敬思堂文集》。